-
Татар тарихы – архивта Үткәннәрдән бихәбәр кешегә дә төп-төгәл мәгълүмат ирештерергә сәләтле ул архив диварлары! Эзлән, кара, мөрәҗәгать ит – тарих дәреслекләрендә язылмаган әллә ни чаклы фактларга юлыгырсың!
-
Лилия Тимергалиева буенча Александр Гордон үтенечен президент ишеткән Исегездә булса, Александр Гордон Лилия Тимергалиевага фатир бүлеп бирү үтенече белән Татарстан президентына мөрәҗәгать иткән иде. Бәхеткә, Рөстәм Миңнеханов аны ишеткән.
-
Шәйхи Маннур исемендәге премия лауреатлары билгеле Мамадышта Шәйхи Маннур истәлегенә багышланган чаралар узды һәм язучы исемен йөрткән премия тапшырылды.
-
Шагыйрә Лилия Тимергалиева (Сәләхетдинова) ире белән уллыкка бала алырга телиләр Беренче каналда чыга торган "Мужское/Женское" тапшыруында катнашкан шагыйрә Лилия һәм Ришат Тимергалиевлар уртак хыяллары - уллыкка бала алу теләге белән бүлештеләр. Шулай ук торырга үз фатирлары булмавы турында да сөйләделәр.
-
Әлмәт янә Теләчене узды Әлмәт, Теләче, Балтач, Кукмара, Түбән Кама - узып баручы ел нәтиҗәләре буенча республика командалары әнә шундый беренче бишлек хасил булды.
-
SOS: Данир Сабиров концертында - эвакуация!!! Кемдер, УНИКС залында шартлаткыч куелган дип хәбәр иткән.
-
Көрәштә баш белән кадалулар арта бара (ВИДЕО) Кичке озын төннәрдә Радик белән Мусаның көрәшен тагын бер күзәтеп алыйк әле.
-
Казанда көрәш буенча Россия чемпионаты узды (ҖИҢҮЧЕЛӘР ИСЕМЛЕГЕ) Ярыш 10 үлчәү авырлыгында уздырылды. Җиңүчеләр арасында 9 Татарстан көрәшчесе бар.
Барысы да сөйли, ләкин берни аңлашылмый: Нәрсә ул Тукай юлы?
Бөек шагыйребез Габдулла Тукай кыска гына булса да шактый авыр һәм кызыклы гомер яшәгән. Аның тормышы турында ничә китап чыгарылды инде. Ләкин Тукай узган юлларны үз күзләрең белән күрү ул бөтенләй башка нәрсә. Гади итеп әйтсәк - Тукай юлы ул туристик маршрут. Тукай юлыннан узучылар, шагыйрь яшәгән, үскән, зур-зур эшләр корган, хәл җыеп күккә карап яткан урыннарны узачак.
Бу юлдан ничек узарга соң?
29 июнь көнне иртәнге сәгать 10да Арча тимер юлы станциясе мәйданында яңа туристик маршрут рәсми рәвештә ачылачак. Чарага бөтен теләгән кеше килә ала. Оештыручылар татар авылы мәдәнияте һәм көнкүреше белән кызыксынучыларны, сәламәт яшәү рәвешен алып баручыларны көтеп калалар.
Әлегә яңа маршрутның беренче өлеше генә ачыла. 29 июнь көнне чарада катнашучылар Арчадан Яңа Кырлайга юл тотачак. Киләчәктә исә маршрутта кунак йортлары, татар авылларының көнкүреше белән танышу өчен махсус мәйданчыклар, атларда йөрү мөмкинлеге булдырылачак, ди проектны оештыручылар.
"Бу проект дәүләтнеке түгел, аны беркем дә финансламый. Ул бары тик татар халкының тарихын, көнкүрешен, мәдәниятен күрсәтергә, танытырга, саклап калырга теләп оешкан кешеләрнең уртак проекты", - диде Татарстан Дәүләт Советы Рәисе урынбасары, "Тукай юлы" проекты оештыру комитеты рәисе Римма Ратникова.
"Мондый маршрут төзү идеясе миңа дөнья тирәли сәфәрем барышында килде, - дип аңлатты идея авторы, Татарстанның Велосипедчылар берлеге рәисе Илдус Янышев. – Дөньяда бит җәяүлеләр маршрутлары бик күп. Ә бездә алар юк дәрәҗәдә. Шуңа минем мондый юлны Россиядә дә булдырасы килде. Мин аны әниемнең туган ягы – Арчада эшләргә булдым".
Ике ел эчендә бу проектны 40ка якын кеше эшләде. Мәсәлән, Казан дәүләт архитектура-төзелеш университетының 3 курс студенты Гадел Мөхәммәтшин аның логотибын, дизайнын булдырды. "Логотипны ясар алдыннан Тукайның күп кенә әсәрләрен укып чыктым. Шуннан соң гына "Кәҗә белән сарык" әкиятендә тукталып, логотипта аның төп геройларын кулланырга булдым", - диде Гадел Мөхәммәтшин.
Проектның үз сайты да бар. Аны "Белем.ру" порталы җитәкчесе Раил Гатауллин эшләгән. Яңа маршрут, аңа бәйле яңалыклар, кызыклы фактлар белән танышырга теләүчеләр бу хакта тулырак tuqay-yuli.ru сайтында укый ала.
Рәсем: Руслан Ибраһим